நான் அவனை நோக்கி, "ஏன், கொட்டைய சாமியாரே, பட்டை ஏன் கிழித்தாய்?” என்று கேட்டேன். இதைக் கேட்டுக் கொட்டையன், “பட்டைக் கிழித்தவன் பட்டாணி - அதைப் பார்த்திருந்தவள் கொங்கணச்சி – துட்டுக் கொடுத்தவன் ஆசாரி - இந்தச் சூழ்ச்சியை விண்டு சொல், ஞானப் பெண்ணே” என்று பாடினான். “இதற்கென்ன அர்த்தம்?” என்று கேட்டேன். கொட்டையன் சிரித்துக் கொண்டு மறுமொழி சொல்லாமல் ஓடிப்போய் விட்டான்.